ДОГОВОР С ТЕХНИЧЕСКИ ЕКСПЕРТ/ОЦЕНИТЕЛ

**№........................**

Днес .......................... в гр. София, между:

**ИЗПЪЛНИТЕЛНА АГЕНЦИЯ “БЪЛГАРСКА СЛУЖБА ЗА АКРЕДИТАЦИЯ”**, представлявана от инж. Ирена Бориславова – Изпълнителен директор наричана за краткост “**ВЪЗЛОЖИТЕЛ**” от една страна и

От друга страна ……………………………………………………………………, с ЕГН ……………………, л.к. ………………, издадена на ……………., от МВР -……………………………………, с адрес: ………………………………………………………………………………………, тел. …………………………, електронна поща .……………………………, **технически експерт/оценител**, наричан за краткост “**ИЗПЪЛНИТЕЛ**”, се сключи настоящият договор за следното:

# І. ПРЕДМЕТ НА ДОГОВОРА:

**Чл.1. (1). ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема, в качеството си на *технически* експерт/оценител, да извършва срещу възнаграждение дейности по *Закона за националната акредитация на органи за оценяване на съответствието (Загл. изм. - ДВ, бр. 41 от 2010 г., в сила от 01.06.2010 г.). (ЗНАООС)*, възложени за всеки отделен случай.

**(2).** *Възлагането на дейности по предходната алинея на ИЗПЪЛНИТЕЛЯ, се извършва от ВЪЗЛОЖИТЕЛЯ чрез уведомяване, а* ***ИЗПЪЛНИТЕЛЯТ*** *се задължава да приема за изпълнение възложените му дейности по следния начин:*

***т. 1.*** *За извършване на дейности по акредитация чрез оценка на място, като възлагането се извършва чрез определени от ВЪЗЛОЖИТЕЛЯ негови служители* ***ИЗПЪЛНИТЕЛЯТ*** *приема извършването на определена оценка на място, като е длъжен да я съгласува по отношение на конфликт на интереси и период на изпълнение чрез подписване на декларация за безпристрастност и опазване на производствената и търговска тайна BAS Q(A) 2.9.1 преди изготвяне на заповед за оценка на място/при откриващата среща на оценката на място.*

***т. 2.*** *За извършване на дейности по акредитация чрез оценка на документи/експертна оценка и други дейности, свързани с процеса по акредитация, в това число процедури по разглеждане на спорове, жалби по ЗНАООС, Процедура за акредитация BAS QR 2, Процедура за уреждане на жалби BAS QR 25,* ***ИЗПЪЛНИТЕЛЯТ*** *приема извършването на определена оценка на място, като е длъжен да я съгласува по отношение на конфликт на интереси;*

# ІІ. ПРАВА И ЗАДЪЛЖЕНИЯ НА *ВЪЗЛОЖИТЕЛЯ*:

**Чл.2. ВЪЗЛОЖИТЕЛЯТ** има право:

***т. 1.*** *да проверява действията на* ***ИЗПЪЛНИТЕЛЯ*** *без това да пречи на оперативната дейност на* ***ИЗПЪЛНИТЕЛЯ****.*

***т. 2.*** *Да изисква информация и документи във връзка с възложени дейности;*

***т. 3.*** *Да изисква от* ***ИЗПЪЛНИТЕЛЯ*** *представяне на всички изискуеми документи и доклади, изготвени от* ***ИЗПЪЛНИТЕЛЯ*** *във връзка с възложената работа;*

***т. 4.*** *Да изисква от* ***ИЗПЪЛНИТЕЛЯ*** *да представя на* ***ВЪЗЛОЖИТЕЛЯ*** *и да използва всякакви документи, удостоверяващи квалификацията и компетентността на* ***ИЗПЪЛНИТЕЛЯ*** *да изпълнява дейности по настоящия договор;*

***т.5****. Да изисква от* ***ИЗПЪЛНИТЕЛЯ*** *да извършва възложената работа в съответствие с всички правила и процедури на* ***ВЪЗЛОЖИТЕЛЯ****, като спазва правила за етично поведение на* ***ВЪЗЛОЖИТЕЛЯ.***

***Чл.3. ВЪЗЛОЖИТЕЛЯТ*** *се задължава:*

**т. 1** Да уведоми по телефон, електронна поща или по друг начин **ИЗПЪЛНИТЕЛЯ** за периода и обхвата на оценка на място, надзор или друга експертна оценка, за всеки отделен случай.

***т. 2.*** *Да съдейства за осигуряване на необходимите условия за работа на* ***ИЗПЪЛНИТЕЛЯ*** *във всеки отделен случай при оценяване на място на Орган за оценяване на съответствието (ООС), включително достъп до места, записи, доклади, до персонала на ООС и др. съгласно реда определен в актуалната версия и ревизия на Процедура за акредитация BAS QR 2.*

***т. 3.*** *Да командирова* ***ИЗПЪЛНИТЕЛЯ*** *при извършване на дейности по този договор съгласно реда определен в актуалната версия и ревизия на Процедура за акредитация BAS QR 2.*

***т.4.*** *Да заплати на* ***ИЗПЪЛНИТЕЛЯ*** *възнаграждение, изчислено за всеки отделен случай на база часова ставка, определена в Ценоразпис на възнагражденията на външните оценители и експерти и срещу представяне на приемателен протокол BAS QF 7.15 за извършената работа, в срок от 10-то до 20-то число на месеца, следващ изтеклото тримесечие съгласно осигуреното финансиране, в което* ***ИЗПЪЛНИТЕЛЯТ*** *окончателно е приключил дейност, приета съгласно последната версия и ревизия на BAS QR 26 „Процедура за контрол на процесите по оценяване и вземане на решение“.*

**т. 5**. Да уведомява ИЗПЪЛНИТЕЛЯ за провеждане на последващо, допълнително и опреснително обучение за поддържане компетентността на *компетентността на техническите експерти/оценители, организирани от ИА БСА.*  Уведомяването се извършва чрез Интернет страницата и/или официалния бюлетин на ВЪЗЛОЖИТЕЛЯ, електронна поща или по друг подходящ начин.

***ІІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ***

**Чл. 4.(1) ИЗПЪЛНИТЕЛЯТ** има право да получи уговореното в настоящия договор възнаграждение в сроковете и при условията на настоящия договор. Ако **ИЗПЪЛНИТЕЛЯТ** е изпълнил част от работата и по-нататъшното изпълнение се окаже невъзможно, поради причини, за които **ИЗПЪЛНИТЕЛЯТ и ВЪЗЛОЖИТЕЛЯТ** не отговарят, **ИЗПЪЛНИТЕЛЯТ** има право да получи възнаграждение само за положената работа.

***(2) ИЗПЪЛНИТЕЛЯТ*** *се задължава да комуникира и докладва на определен от* ***ВЪЗЛОЖИТЕЛЯ*** *за всяка възложена дейност по чл. 1 служител организатор-логистик, като включително го информира за извършените действия по изпълнение на възложените дейности в съответствие със сроковете на процедурите и правилата на Агенцията.*

***(3) ИЗПЪЛНИТЕЛЯТ*** *няма право на уговореното възнаграждение при неизпълнена или лошо изпълнена работа съгласно оценката от приемателен протокол BAS QF 7.15.*

***(4) ИЗПЪЛНИТЕЛЯТ*** *се задължава да изпълнява лично, възложената от* ***ВЪЗЛОЖИТЕЛЯ*** *работа, във всеки отделен случай, при спазване на действащите към дадения момент ЗНАООС, Процедура за акредитация и другите правила за акредитация и правилата за етично поведение на* ***ВЪЗЛОЖИТЕЛЯ.***

**(5) ИЗПЪЛНИТЕЛЯТ** се задължава в рамките на възложената от **ВЪЗЛОЖИТЕЛЯ** работа, да участва в оценки на място, да изготвя и да предава в срок, всички необходими документи, изискуеми от системата за управление на **ВЪЗЛОЖИТЕЛЯ.**

***(6) ИЗПЪЛНИТЕЛЯТ*** *се задължава да опазва производствената и търговска тайна, станала му известна при или във връзка с извършваната работа за времето на действие на настоящия договор и до 3 (три) години след неговото прекратяване.* ***ИЗПЪЛНИТЕЛЯТ*** *се задължава да информира за съществуването на конфликт на интереси и да откаже извършването на конкретна процедура, за която счита, че съществува конфликт на интереси, който ще застраши безпристрастността и обективността му при изпълнението на възложените по този договор дейности. За гарантиране на задълженията по тази алинея,* ***ИЗПЪЛНИТЕЛЯТ*** *се задължава да подпише декларация по отношение на търговски, финансов и друг делови интерес BAS Q(A)/1/1/12 при възлагане извършването на всяка конкретна дейност, както и да подпише и спазва правилата за етично поведение на* ***ВЪЗЛОЖИТЕЛЯ.***

**(7)** Да поддържа и повишава своята компетентност и квалификация в областта, за която е вписан като водещ оценител в картотеката на оценителите към **ВЪЗЛОЖИТЕЛЯ** ида представя на ИЗПЪЛНИТЕЛЯ ежегодно до 20 декември на съответната календарна година документи за това. **ИЗПЪЛНИТЕЛЯТ** се задължава всяка календарна година да участва най-малко в един от провежданите от **ВЪЗЛОЖИТЕЛЯ** курсове за опреснително обучение на технически оценители в съответната област на акредитация, организирани от **ИЗПЪЛНИТЕЛЯ.**

***(8)******ИЗПЪЛНИТЕЛЯТ*** *се задължава да не изнася оригинали на документи извън помещенията на* ***ВЪЗЛОЖИТЕЛЯ. ИЗПЪЛНИТЕЛЯТ*** *може да изнася копия на документи на хартиен и на електронен носител във връзка с възложената работа, ако има писмено разрешение от водещия оценител или служител на ИА БСА. ИЗПЪЛНИТЕЛЯТ се задължава да върне при* ***ВЪЗЛОЖИТЕЛЯ*** *получени материали – копия на хартиен и електронен носител във връзка с възложената работа, след приключването й.*

***(9)*** *За времето на действие на настоящия договор,* ***ИЗПЪЛНИТЕЛЯТ*** *се задължава да не предоставя консултации, да не провежда обучения и други дейности от името на ИА БСА или като се позовава на съществуването на настоящия договор или по какъвто и да е друг начин да свързва свои действия, мнения, становища или други с взаимоотношенията си с ИА БСА, без да е изрично упълномощен за това.*

 **(10) ИЗПЪЛНИТЕЛЯТ** е съгласен **ВЪЗЛОЖИТЕЛЯТ** да обработва личните му данни във връзка с настоящия договор.

***(11)******ИЗПЪЛНИТЕЛЯТ*** *се задължава да подписва всички свои изявления, документи, изпратени онлайн до* ***ВЪЗЛОЖИТЕЛЯ****, както и електронните писма във връзка с възложени дейности по чл. 1 с квалифициран електронен подпис, а документите, подписани със саморъчен подпис да предоставя в оригинал на* ***ВЪЗЛОЖИТЕЛЯ*** *не по – късно от* ***седем*** *дни, считано от датата на съставянето им.*

**(12)** ИЗПЪЛНИТЕЛЯТ се счита за уведомен за всички предоставени чрез електронна поща, предоставена в настоящия договор или писмено от **ИЗПЪЛНИТЕЛЯ** на **ВЪЗЛОЖИТЕЛЯ** изявления и документи от **ВЪЗЛОЖИТЕЛЯ**.

# ІV. ДРУГИ УСЛОВИЯ ПО ДОГОВОРА

**Чл.5.** За изпълнение на настоящият договор, **ИЗПЪЛНИТЕЛЯТ** трябва да е регистриран в картотеката на оценителите на **ВЪЗЛОЖИТЕЛЯ** съгласно Процедура за регистрация, наблюдение и поддържане компетентността на водещи оценители, оценители и експерти BAS QR 7.

**Чл.6.(1).** Всяка от страните по настоящия договор може да го прекрати с едномесечно писмено предизвестие до другата страна или по взаимно писмено съгласие.

**(2).** Настоящият договор се прекратява със смъртта или поставянето под запрещение на **ИЗПЪЛНИТЕЛЯ**.

**(3).** При неизпълнение, от страна на **ИЗПЪЛНИТЕЛЯ,** на задължения по договора, **ВЪЗЛОЖИТЕЛЯТ** може едностранно да прекрати настоящия договор без предизвестие.

**(4).** Този договор се сключва за срок от 1 (една) година, считано от датата на подписването му и се подновява всяка година автоматично за същия срок, в случай, че нито една от страните по него не изяви желание за прекратяването му по чл. 6.(1).

**V. НЕИЗПЪЛНЕНИЕ**

***Чл.7.******ИЗПЪЛНИТЕЛЯТ*** *носи пълна имуществена и неимуществена отговорност за всички вреди, настъпили следствие на негово неизпълнение по настоящия договор, в това число, за нанесени повреди или загубване на досие, документи и други материали, във връзка с изпълнението на този договор, както и за следващите се от това имуществени и неимуществени вреди, настъпили за лицата, желаещи да получат акредитация, до чиито досиета е предоставен достъп на* ***ИЗПЪЛНИТЕЛЯ****, с настоящия договор.*

# VІ. ДОПЪЛНИТЕЛНИ РАЗПОРЕДБИ

***Чл.8.(1).*** *Всички открити и недовършени от Изпълнителя процедури, по предишни служебни правоотношения или договори, сключени между* ***ВЪЗЛОЖИТЕЛЯ*** *и* ***ИЗПЪЛНИТЕЛЯ****, се довършват съгласно разпоредбите на настоящия договор.*

***(2).*** *Със сключване на настоящия договор, се считат за прекратени всички предходни договори със същият предмет/дейност между* ***ИЗПЪЛНИТЕЛЯ*** *и* ***ВЪЗЛОЖИТЕЛЯ****.*

**(3).**Страните ще решават възникналите неуредени въпроси, относно изпълнението на настоящия договор, по взаимно споразумение, а когато това се окаже невъзможно се прилага Закона за задълженията и договорите и гражданското законодателство на Република България.

**(4).** Настоящият договор ще бъде изменян и/или допълван само по съгласие на двете страни чрез подписване на допълнително писмено споразумение (анекс).

Настоящият договор се състави в три еднообразни екземпляра - един за **ИЗПЪЛНИТЕЛЯ** и два за **ВЪЗЛОЖИТЕЛЯ** и се подписа както следва:

За **ВЪЗЛОЖИТЕЛЯ:** За **ИЗПЪЛНИТЕЛЯ**:.........................

.................................

Изпълнителен директор на ИА БСА

..................................

/Директор дирекция АПФСО/